DOM ZDRAVLJA VINKOVCI

Vinkovci, K. Zvonimira 53

URBROJ: 01- 1121/22

Vinkovci, 3. kolovoza 2022.

objava : 10.8.2022.

Sukladno odredbama Zakona o zdravstvenoj zaštiti („Narodne novine“ broj 100/18, 125/19, 133/20 i 147/20), Pravilnika o specijalističkom usavršavanju doktora medicine („Narodne novine“ broj 100/11, 133/11, 54/12, 49/13, 139/14, 82/15, 116/15, 62/16, 69/16, 6/17, 89/17, 90/17 i 91/17), Pravilnika o specijalističkom usavršavanju doktora medicine iz obiteljske medicine („Narodne novine“ broj 129/11, 129/12, 120/13, 31/17), Pravilnika o mjerilima za prijam specijalizanata („Narodne novine“ broj 83/15) te Odluke Ministarstva zdravstva o specijalističkom usavršavanju doktora medicine u djelatnosti obiteljske medicine, pedijatrije, ginekologije i opstetricije, medicine rada i sporta, hitne medicine, oftalmologije i optometrije, opće interne medicine, fizikalne medicine i rehabilitacije, kliničke radiologije, epidemiologije, školske i adolescentne medicine i kliničke mikrobiologije, financijskim sredstvima Mehanizma za oporavak i otpornost dodijeljenih Ministarstvu zdravstva za provedbu Nacionalnog plana oporavka i otpornosti 2021. – 2026., KLASA: 131-01/22-01/201, URBROJ: 534-03/22-01 od 03.5.2022. godine, Dom zdravlja Vinkovci, K. Zvonimira 53, objavljuje

**NATJEČAJ**

**za prijam i upućivanje doktora medicine**

**na specijalističko usavršavanje iz obiteljske medicine**

1. **SPECIJALIZACIJA IZ OBITELJSKE MEDICINE - jedan (1) izvršitelj**

I. Opći uvjeti koje pristupnik mora ispunjavati su:

-zdravstveni radnik sa završenim integriranim preddiplomskim i diplomskim studijem zdravstvenog usmjerenja-doktor medicine

-odobrenje za samostalan rad (licenca)

II. Prema Pravilniku o mjerilima za prijam specijalizanata (NN 83/15) vrednovat će se duljina trajanja studija, opći prosjek ocjena studija, nagrade za vrijeme studija, poslijediplomski doktorski studij, stručna i znanstvena aktivnost, rad u primarnoj zdravstvenoj zaštiti i dr. U slučaju kada dva pristupnika ostvaruju isti broj bodova sukladno mjerilima utvrđenim Pravilnikom, prednost pri konačnom redoslijedu kandidata ima pristupnik koji je sudionik, dijete ili član obitelji smrtno stradalog, zatočenog ili nestalog hrvatskog branitelja Domovinskog rata prema Zakonu o pravima hrvatskih branitelja iz Domovinskog rata i članova njihovih obitelji.

III. Pismenoj ponudi pristupnici trebaju priložiti :

1. Zamolbu
2. Životopis
3. Preslik rodnog lista/izvoda iz matice rođenih
4. Preslik dokaza o državljanstvu
5. Preslik diplome o završenom fakultetu
6. Preslik uvjerenja o položenom stručnom ispitu (ne odnosi se na doktore medicine koji su upisali studij nakon 1. srpnja 2013.)
7. Potvrda HZMO -a o radno pravnom statusu , ne stariju od dana objave natječaja
8. Preslik vjenčanog lista ili drugog odgovarajućeg dokaza, u slučaju ako je došlo do promjene prezimena kandidata

te obveznu dokumentaciju sukladno Pravilniku o mjerilima za prijam specijalizanata :

1. Preslik odobrenja za samostalan rad (licencu)
2. Preslik prijepisa položenih ispita na studiju
3. Preslik potvrde o općem prosjeku ocjena tijekom studija, te duljini trajanja studija
4. Preslik nagrada za vrijeme studiranja
5. Preslik potvrde o statusu poslijediplomskog doktorskog studija
6. Popis objavljenih radova i kopije radova
7. Preslik ugovora o radu ako je pristupnik radio u primarnoj zdravstvenoj zaštiti ili preslik ugovora o radu ako je pristupnik radio bez specijalizacije u bolničkoj zdravstvenoj ustanovi.

Dokazi koji se dostavljaju ne moraju biti ovjereni ali se izvornik dokumenata mora predočiti Povjerenstvu prilikom razgovora.

Prijavljeni pristupnici koji podnesu potpunu dokumentaciju bit će pisanim putem ili putem elektroničke pošte pozvani na razgovor s Povjerenstvom za izbor specijalizanta u roku 30 dana od isteka roka za prijavu na natječaj.

O terminu razgovora s Povjerenstvom svaki će pristupnik biti izvješten pisanim putem ili putem elektroničke pošte.

Bodovanje i razgovor obavlja se samo za one pristupnike koji su podnijeli potpunu dokumentaciju.

Odluku o izboru specijalizanata donosi ravnatelj ustanove na prijedlog Povjerenstva za odabir pristupnika.

Odluka o izboru specijalizanata javno će se objaviti na oglasnoj ploči i mrežnoj stranici Doma zdravlja Vinkovci ( www.dzvk.hr) najkasnije u roku 20 dana od dana razgovora s Povjerenstvom. Izabrani pristupnik zasniva radni odnos na neodređeno vrijeme, uz probni rad.

Na natječaj se mogu javiti osobe oba spola (čl. 13. Zakona o ravnopravnosti spolova NN 82/08, 125/11, 20/12, 138/12, 69/17).

Podnošenjem prijave na natječaj , pristupnici natječaja su izričito suglasni da Dom zdravlja Vinkovci kao voditelj zbirke podataka može prikupljati, koristiti i dalje obrađivati podatke u svrhu provedbe natječajnog postupka sukladno propisima kojima se uređuje zaštita osobnih podataka.

Nepravodobne i nepotpune prijave neće se uzeti u razmatranje.

Osobe koje prema posebnim propisima ostvaruju pravo prednosti, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu.

Kandidat koji može ostvariti pravo prednosti kod zapošljavanja sukladno čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19, 84/21), članku 48. f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94,76/94, 108/95, 108/96, 82/01, 103/03, 148/13, 98/19), članku 48. Zakona o civilnim stradalnicima iz Domovinskog rata (NN 84/21) i članku 9. Zakona o profesionalnoj rehabilitaciji zapošljavanju osoba s invaliditetom (NN 157/13, 152/14, 32/20), dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima i članovima njihovih obitelji i člankom 48. Zakona o civilnim stradalnicima iz Domovinskog rata uz prijavu na natječaj dužan je priložiti , osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843>

Kandidat koji se poziva na pravo prednosti pri zapošljavanju u skladu sa člankom 48. f Zakona o zaštiti vojnih i civilnih invalida rata, uz prijavu na natječaj dužan je , osim dokaza o ispunjavanju traženih uvjeta , priložiti i rješenje ili potvrdu o priznatom pravu .

Kandidat koji može ostvariti pravo prednosti kod prijama u javnu službu prema članku 48. Zakona o civilnim stradalnicima iz Domovinskog rata (N.N. br. 84/21) dužan se u prijavi na natječaj pozvati na to pravo, odnosno dužan uz prijavu priložiti svu propisanu dokumentaciju prema posebnom zakonu te ima prednost u odnosu na ostale kandidate samo pod jednakim uvjetima. Kandidat koji se poziva na pravo prednosti prilikom zapošljavanja temeljem Zakona o civilnim stradalnicima iz Domovinskog rata (N.N. br. 84/21) uz životopis i prijavu na javni natječaj dužan je, osim dokaza o ispunjavanju traženih uvjeta, priložiti i dokaze propisane člankom 49. Zakona o civilnim stradalnicima iz Domovinskog rata, navedenim na stranicama Ministarstva hrvatskih branitelja <https://branitelji.gov.hr/zaposljavanje-843/843>.

Kandidat koji se poziva na pravo prednosti pri zapošljavanju u skladu sa člankom 9. Zakona o profesionalnoj rehabilitaciji zapošljavanju osoba s invaliditetom, uz prijavu na natječaj dužan je , osim dokaza o ispunjavanju traženih uvjeta , priložiti i dokaz o utvrđenom statusu osobe s invaliditetom.

Ako kandidat ne pristupi na intervju smatrat će se da je povukao prijavu na natječaj.

Dom zdravlja zadržava pravo poništenja natječaja bez obveze obrazloženja svoje odluke i bez ikakve odgovornosti prema kandidatima.

Prijave s dokazima o ispunjavanju uvjeta natječaja dostavljaju se u roku 15 dana od dana objave natječaja na adresu: Dom zdravlja Vinkovci, K. Zvonimira 53, 32 100 Vinkovci, s naznakom „NATJEČAJ ZA SPECIJALIZACIJU IZ OBITELJSKE MEDICINE- NE OTVARAJ“.

Sve eventualne dopune natječajne dokumentacije moraju se dostaviti na identičan način kako je propisano za prijavu na natječaj s dokazima o ispunjavanju uvjeta natječaja, i to u natječajnom roku.

Nepravodobne i nepotpune prijave neće se razmatrati.

Ravnatelj

Petar Kulić, univ. spec. oec.